钦定古今图书集成/历象汇编/历法典/第118卷 > 《算法统宗六》 > 圆箭图
## 钦定古今图书集成/历象汇编/历法典/第118卷 > 《算法统宗六》 > 圆箭图

《法》曰：〈此是六个。周中包一。〉置圆箭一百二十七根，减去中心一，馀一百二十六根。以十二乘之，得一千五百一十二根，为实。于中以纵六列于右，

用带、纵、《开平方法》除之，初商三十于左。下法亦置三
十于右，纵六之上，共三十六。左右相呼，“三三”除实九
百。又呼，“三六”除实一百八十，就以右位初商三十倍
作六十。〈不倍纵〉次商六于初商三十之次，下法亦置六
于倍方之次，共七十二。左六对右七呼，六七除实四
十二，又左六对右二呼，二六除实一十二，恰尽《合问》。
今有圆箭一束，外周三十六根，问总积若干？

答曰：“一百二十七根。”

法曰：置外周三十六于左，亦置三十六于右，加内周
六，共四十二，相乘，得一千五百一十二，为实。以圆束
法十二除之，得一百二十六，加中心一，合问。

凡圆物，乃是六个，周中包一，自内之外，每层加六；自外之内，每层减六。故以六归外周，即知层数。如外周三十六是六，六即是六层。馀仿此。

今有三棱物九十，一个问外周若干。